Предявен е иск е с правно основание чл. 155, т. 3 от Търговския закон.
 	Ищецът Галя Александрова – прокурор в О. П. М., твърди в исковата молба, че ответното дружество „. Експо“ ЕООД със седалище в Г. Л. е регистрирано в търговския регистър като еднолично търговско дружество с едноличен собственик на капитала Росен Петров Рангелов, починал на 23 февруари 2018 г., от която дата дружеството няма вписан нов управител, нито наследниците на едноличния собственик са предприели действия за продължаване дейността на търговеца. На основание чл. 155, т. 3 от ТЗ се иска прекратяване на ответното търговско дружество с решение на съда.    
Ответното дружество „. Експо“ ЕООД със седалище и адрес на управление Г. Л., редовно призовано при условията на чл. 50, ал. 2 от ГПК на вписания в търговския регистър адрес, не е подало писмен отговор и не взема становище по иска.
            Доказателствата по делото са писмени. След преценка на доказателствата в тяхната взаимна връзка и логическо единство, във връзка със становищата на страните и въз основа на закона, съдът приема за установено следното:  
Безспорно е установено по делото, че ответното дружество  е вписано през 2010 г. в търговския регистър като еднолично дружество с ограничена отговорност, едноличен собственик на капитала и управител на дружеството е Росен Петров Рангелов, а седалище и адрес на управление е Г. Л., обл. М., У. „Х. К.“ № 8. Едноличният собственик и управител на търговското дружество–ответник Росен Петров Рангелов е починал на 23 февруари 2018 г., видно от справката в Национална база данни „Население“. След смъртта му промени по партидата на дружеството в Търговския регистър не са извършвани, съответно дружеството е без управител до настоящия момент.  
При така установената по делото фактическа обстановка от правна страна съдът приема следното:
Съгласно чл. 155, т. 3 от ТЗ дружеството с ограничена отговорност може да бъде прекратено по иск на прокурора с решение на окръжния съд по седалището му, когато повече от три месеца няма вписан управител. 
Ответното дружество е без управител от 23 февруари 2018 г., когато е починал вписаният такъв Р  П  Р  Не са предприети действия за вписване на нов управител. Осъществен е фактическият състав на чл. 155, т. 3 от ТЗ и дружеството следва да се прекрати.
След влизане в сила на решението и с оглед чл. 156 от ТЗ следва да се проведе процедура по ликвидация на прекратеното дружество, за което е компетентен органът по регистрация – Агенцията по вписванията, търговски регистър. Препис от решението за прекратяване на дружеството следва да се изпрати служебно за отразяване в търговския регистър и осъществяване на действия по глава XVII от ТЗ. 
Ответното дружество  следва да понесе на основание чл. 78, ал. 11 от ГПК и държавната такса, дължима за настоящото производство, в размер на 30 лева.       
          На основание горното съдът

                                    	Р      Е      Ш      И  :

            ПРЕКРАТЯВА  на основание чл. 155, т. 3 от Търговския закон търговско дружество с ограничена отговорност „. ЕКСПО“ ЕООД,  ЕИК 201259869, със седалище и адрес на управление Г. Л., У. „Х. К.“ № 8.
	ОСЪЖДА „. Е., ЕИК 201259869, да плати в полза на бюджета на съдебната власт, по сметка на Окръжен съд – М.,  държавна такса в размер на 30 лева. 
РЕШЕНИЕТО подлежи на обжалване пред Апелативен съд Г. София  с въззивна жалба в двуседмичен срок, считано от връчването му на страните.
	След влизане в сила на решението заверен препис да се изпрати на Агенцията по вписванията за вписване в Търговски регистър и провеждане процедурата по чл. 156 от ТЗ.

						СЪДИЯ: